U Muzeju suvremene umjenosti održan je četverosatni performans Brune Isakovića "O lijepa, o draga, o slatka slobodo – 2. dio", javljaju Kulturnjaci 2016 na svojoj facebook stranici. Bruno Isaković i ovaj se put bavio riječima i crnilom, međutim, ne više riječima humanizma istaknutih umjetnica i umjetnika, već riječima koje je napisao i izrekao tijekom svoje znanstvene i političke karijere trenutačni ministar kulture. Izvođač se podvrgnuo drevnoj kineskoj metodi mučenja koja ima za svoj cilj izluđivanje žrtve tako što joj dugotrajno pada kap po kap vode na glavu. Istovremeno se podvrgnuo i jednoj domaćoj i tek osmišljenoj metodi psihičkog mučenja - dugotrajnom čitanju tekstova i izjava ministra kulture RH.